Source: http://lugojexpres.ro/blog/echipele-de-lupte-libere-si-greco-romane-ale-csm-lugoj-campioane-ale-romaniei/
Timestamp: 2018-07-22 20:36:32+00:00

Document:
Echipele de lupte libere și greco-romane ale CSM Lugoj – campioane ale României » Lugoj Expres
26 august 2016 29 august 2016 Lugoj Expres 0 Comment campione naționale, CSM Lugoj, lupte
O nouă ediție a Superligii naţionale de lupte pentru echipele de seniori s-a încheiat în triumf pentru formaţiile Clubului Sportiv Municipal Lugoj.
Astfel, fără să cunoască înfrângerea în cea de-a treia etapă a Superligii, echipa de lupte libere a CSM Lugoj a cucerit cel de-al nouălea titlu naţional, iar cea de lupte greco-romane pe cel de-al doilea.
La libere, luptătorii lugojeni s-au impus cu 5-3 în disputa cu CSM Timișoara şi cu 6-2 în întâlnirea cu CS Fasok Odorheiu Secuiesc., iar la greco-romane lugojenii au câștigat cu 7-1 partida cu Heracle Timișoara și cu 8-0 meciul cu CSM Slatina.
Dacă echipele CSM Lugoj au urcat pe prima traptă a podiumului, cele două formații din Timișoara – CSM la libere și Heracle la greco-romane – au trebuit să se mulțumească și în acest an cu medaliile de argint și titlurile de vicecampioane naționale. Pe locurile trei s-au situat CS Fasoc Odorheiu Secuiesc (la lupte libere) și CSM Slatina (la greco-romane).
Pentru CSM Lugoj au luptat pentru obținerea acestor performanțe: Andrei Dukov (categoria 57 Kg), David Dobre și Ivan Guidea (categoria 61 kg), Alexandru Rusteac și George Bucur (categoria 65 kg), Ionuț Moise (categoria 70 kg), Marius Atofani (categoria 74 kg), Sebastian Uță (categoria 86 kg), Ștefan Gheorghiță (categoria 97 kg), Rareș Chintua și Cristian Țepeneag (categoria 120 kg) – la lupte libere; Laurențiu Macarei (categoria 59 kg), Virgil Munteanu (categoria 66 kg), Mihai Mihuț (categoria 71 kg), Georgian Carpen și Vasile Bot (categoria 75 kg), Anton Hinoveanu (categoria 80 kg),Tamas Atilla și Dorin Pârvan (categoria 96 kg), Robert Papp (categoria 98 kg) și Tiberiu Barbazan (categoria 130 kg).
Formațiile lugojene au fost pregătite de Emil Vanea (lupte libere) și Robert Papp (greco-romane).
← Ceremonie militară publică pentru rostirea solemnă a numelor eroilor căzuți în Primul Război Mondial
Consilierii lugojeni se întrunesc, miercuri, în ședință ordinară →
Începe tradiționala competiție sportivă Cupa „Ana Lugojana”. Vezi programul

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM